Diari Oficial de la Generalitat Valenciana


Sumari del DOGV 2738, del 30-04-1996 (1996/838080)

ACORD de 16 d'abril de 1996, del Govern Valencià, pel qual es pren en consideració la liquidació del Pressupost de la Generalitat Valenciana de 1995 i s'adopten mesures pressupostàries en l'exercici de 1996.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2738

Data del DOGV
:   30-04-1996

Secció del DOGV
:   ALTRES DISPOSICIONS

Número del document
:   1996/838080


Data del document
:   16-04-1996

Organisme emissor
:   Conselleria d'Economia i Hisenda

Tipus de document
:   Acord

ACORD de 16 d'abril de 1996, del Govern Valencià, pel qual es pren en consideració la liquidació del Pressupost de la Generalitat Valenciana de 1995 i s'adopten mesures pressupostàries en l'exercici de 1996.   
El Govern Valencià, en la reunió del dia 16 d'abril de 1996, adoptà l'acord següent:  
La Intervenció General de la Generalitat Valenciana, com a centre directiu de la comptabilitat pública, ha practicat la liquidació del pressupost de l'exercici de 1995, com a fase prèvia per a la formalització del compte general, que s'haurà de retre en els termes previstos en la legislació vigent.  
De la liquidació esmentada es desprèn un dèficit pressupostari en l'exercici 1995 que suma 66.641.453.014 PTA pessetes. De la seua anàlisi es desprèn que aquest és degut principalment a l'anul·lació de drets reconeguts en l'agrupació d'exercicis tancats, de l'administració de l'Estat, de la Seguretat Social i de Fons Europeus, dels exercicis 1993 i anteriors.  
A aquest efecte, a proposta del conseller d'Economia i Hisenda, el Govern Valencià  
ACORDA  
Primer  
Quedar assabentat de la liquidació del pressupost de la Generalitat Valenciana de l'any 1995, recollida en l'annex, de la qual es desprèn un dèficit pressupostari que ascendeix a 21.550.600.295 PTA pessetes.  
Segon  
Per tal de complir el principi d'equilibri pressupostari, s'autoritza la Conselleria d'Economia i Hisenda a realitzar les modificacions pressupostàries que calguen per a compensar en l'exercici 1996 l'aplicació del dèficit de l'exercici 1995, a càrrec dels conceptes següents:  
a) A les economies de despeses de personal i de funcionament, sempre que no estigueren afectades per modificacions de crèdit autoritzades abans d'aquest acord.  
b) A les economies que es produïsquen en els crèdits de transferències corrents, inversions i transferències de capital, que no hagen arribat a la fase de disposició en acabar el cinquè bimestre de l'exercici pressupostari.  
c) Als majors ingressos que per la seua naturalesa es puguen aplicar a aquesta finalitat.  
Tercer  
Si de l'execució del punt anterior no es deriva la compensació íntegra de l'aplicació del resultat de la liquidació del pressupost de 1995 a l'exercici 1996, la Conselleria d'Economia i Hisenda proposarà al Govern Valencià aquelles mesures pressupostàries que considere necessàries per a garantir la consecució de l'equilibri pressupostari en aquest exercici o futurs.  
València, 16 d'abril de 1996  
El conseller secretari del Govern Valencià,  
JOSÉ JOAQUíN RIPOLL SERRANO